9795 


02007491706020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 749 


17 Ιουνίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Είσπραξη εσόδων Κληροδοτήματος Έλλης Παρα- 

σκευά. 1 

Παράταση προθεσμίας για την υπαγωγή στις διατά¬ 
ξεις του άρθρου 45 ν. 2778/99 οφειλών σεισμοπλή¬ 
κτων της 7ης Σεπτεμβρίου 1999 του Λεκανοπεδίου 

Αττικής. 2 

Σύσταση δημοτικού νομικού προσώπου στο Δήμο 
Εχεδώρου του Νομού Θεσσαλονίκης με την επω¬ 
νυμία «Σχολική Επιτροπή Νηπιαγωγείου στον οικι¬ 
σμό Αγία Σοφία». 3 

Έγκριση Οργανισμού Εσωτερικής Υπηρεσίαςτου Παι¬ 
δικού Σταθμού δ.δ. Λάρυμνας Οπουντίων, Νομού 

Φθιώτιδας». 4 

Επικύρωση του Οργανισμού Εσωτερικής Υπηρεσίας 
(ΟΈ.Υ) του Δημοτικού Παιδικού και Βρεφονηπια¬ 
κού Σταθμού Ιτέας Ν. Φωκίδας. 5 

Συμπλήρωση της 4973/22.12.1999 αποφάσεως της Δι¬ 
εύθυνσης Υποδομών και Τεχνικών Έργων Τμήμα 

Πολεοδομίας και Πολεοδομικών έργων. 6 

Έγκριση τροποποίησης των κανονισμών αμοιβαίων 
κεφαλαίων που διαχειρίζεται η εταιρεία 
«ΙΝΤΕΒΤΒυδΤ ΑΕΔΑΚ». 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις 1108/4.3.2002 και 
1133/4.3.2002 αποφάσειςτου Προέδρου του Πε.Σ.Υ. 
Πελοποννήσου. 8 


ΑΠΟΦΑΣΕΙ Σ 

Αριθ. 1029967/926/0016 (1) 

Είσπραξη εσόδων Κληροδοτήματος Έλλης Παρασκευά. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4 του άρθρου 106 


Ν.2362/95 (ΦΕΚ 247 Α') «Περί λογιστικού ελέγχου των δα¬ 
πανών του Κράτους και άλλες διατάξεις». 

2. Τις διατάξεις του ν.δ. 356/74 «Περί Κώδικα είσπραξης 
Δημοσίων εσόδων (ΚΕΔΕ)». 

3. Την 2024387/2870/0022/5.4.90 απόφαση του Υπουρ¬ 
γού Οικονομικών η οποία κυρώθηκε με την παρ. 9 του άρ¬ 
θρου 24 του Ν. 1884/90 (ΦΕΚ81Α/90). 

4. Την 1100383/1330/Α 0006/31.10.2001 (ΦΕΚ 1485Β) 
απόφαση του Υπουργού Οικονομικών «Ανάθεση αρμο¬ 
διοτήτων του Υπουργού Οικονομικών στους Υφυπουρ¬ 
γούς Οικονομικών». 

5. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη εσόδων του Κληροδοτήματος Έλλης Πα¬ 
ρασκευά. 

2. Το ποσοστό συμμετοχής του ανωτέρου κληροδοτή¬ 
ματος στη δαπάνη για την είσπραξη των εσόδων που ει- 
σπράττονται για λογαριασμό του από οποιαδήποτε αιτία 
καθορίζεται σε ποσοστό δέκατοιςεκατό(10%). Κατ’ εξαί¬ 
ρεση κρατήσεις υπέρ ασφαλιστικών οργανισμών από την 
εξόφληση μισθών και κάθε άλλης αποζημίωσης όπως και 
αποδιδόμενες τοκοχρεολυτικές δόσεις για απόσβεση δα¬ 
νείων μισθωτών, δεν λαμβάνονται υπόψη στο ποσοστό 
συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1046440/2229/0016 (2) 

Παράταση προθεσμίας για την υπαγωγή στις διατάξεις 
του άρθρου 45 Ν. 2778/99 οφειλών σεισμοπλήκτων 
της 7ης Σεπτεμβρίου 1999 του Λεκανοπεδίου Αττικής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 45 Ν. 2778/99 (ΦΕΚ 

295/Α/30.12.99) «Αμοιβαία κεφάλαια Ακίνητης Περιου¬ 
σίας - Εταιρείες Επενδύσεων σε Ακίνητη Περιουσία και 
άλλες διατάξεις». 

2) Τις διατάξεις του άρθρου 10 Ν. 2873/2000 (ΦΕΚ 
285/Α/28.12.2000) «Φορολογικές ελαφρύνσεις και 
απλουστεύσεις και άλλες διατάξεις». 

3) Την 1026701/1586-20/0016/23.3.2001 (ΦΕΚ425τ.Β) 
απόφαση Υπουργού Οικονομικών, με την οποία παρατά- 
θηκε, μέχρι 31.5.2001, η προθεσμία υποβολής των αιτή¬ 
σεων και καταβολής των δόσεων, με βάση τις διατάξεις 
του άρθρθου 45 ν. 2778/99. 

4) Το αιτήματα οφειλετών για παράταση των προθε¬ 
σμιών που ορίζουν οι οικείες διατάξεις. 

5) Το γεγονός ότι με την παρούσα απόφαση δενπροκα- 
λείται δαπάνη στον Κρατικό Προϋπολογισμό. 

6) Με την απόφαση αυτή προκαλείται μικρή απώλεια 
εσόδων το ύψος της οποίας δεν μπορεί να υπολογισθεί, 
γιατί αυτό εξαρτιέται από πραγματικά περιστατικά. 

7) Την 1100383 /1330 /Α0006 13 1.10.2001 (ΦΕΚ 1485/Β/ 
31.10.2001) ’ Απόφαση του Πρωθυπουργού και Υπουργού 
Οικονομικών με την οποία χορηγούνται αρμοδιότητες 
στους Υφυπουργούς Οικονομικών. 

8) Την ανάγκη παράτασης των προθεσμιών ρύθμισης 
ληξιπρόθεσμων οφειλών των σεισμοπλήκτων, αποφασί¬ 
ζουμε: 

1) Παρατείνουμε μέχρι και 30.9.2002. Την προθεσμία 
υποβολής των αιτήσεων και καταβολής των δόσεων της 
ρύθμισης των διατάξεων του άρθρου 45 Ν. 2778/1999, 
όπως αυτή τροποποιήθηκε με τις διατάξεις του άρθρου 
10 ν. 2873/2000 (οφειλές σεισμοπλήκτωντης 7ης Σεπτεμ¬ 
βρίου 1999 του λεκανοπεδίου Αττικής). 

2) Μέχρι την ίδια, ως άνω, ημερομηνία πρέπει να κατα¬ 
βληθούν όλες οι, σύμφωνα με τις αρχικές διατάξεις, ληξι¬ 
πρόθεσμες δόσεις των ρυθμίσεων χωρίς τις αναλογού¬ 
σες, κατά ΚΕΔΕ, προσαυξήσεις εκπρόθεσμης καταβολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 5.360 (3) 

Σύσταση δημοτικού νομικού προσώπου στο Δήμο Εχε- 
δώρου του Νομού Θεσσαλονίκης με την επωνυμία 
«Σχολική Επιτροπή Νηπιαγωγείου στον οικισμό Αγία 
Σοφία». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη. 

Τις διατάξεις του άρθρου 203 του Π.Δ.410/1995 
(Δ.Κ.Κ.). 

2. Τις διατάξεις του άρθρου 5 του Ν.1894/1990(ΦΕΚ 
110/Α/1990). 

3. Τις διατάξεις της παρ.10 του άρθρου 6 του 
Ν.2503/1997. 

4. Την αριθμ. 377/2001 απόφαση του Δημοτικού Συμ¬ 
βουλίου Εχεδώρου που αφορά την σύσταση του παρα¬ 
πάνω νομικού προσώπου. 


5. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύτηκε στο ΦΕΚ 
1339/Τ.Β/6.11.2000, αποφασίζουμε: 

1 .Συστήνουμε δημοτικό νομικό πρόσωπο με την επωνυ¬ 
μία «Σχολική Επιτροπή Νηπιαγωγείου στον οικισμό Αγία 
Σοφία», στο Δήμο Εχεδώρου του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση μικρών έργων για την επισκευή και συ¬ 
ντήρηση του διδακτηρίου. 

δ) Η εισήγηση προς τη Διεύθυνση Πρωτοβάθμιας Εκ¬ 
παίδευσης, για τον εφοδιασμό από τον Οργανισμό Σχολι¬ 
κών Κτιρίων, των σχολείων με έπιπλα και εξοπλιστικά είδη 
από το Υπουργείο Εθνικής Παιδείας και θρησκευμάτων 
με βιβλία για τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι του νομικού προσώπου είναι: 

α) Η ετήσια επιχορήγηση του Δήμου Εχεδώρου. 
β) Η ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Διοικητικού 
Συμβουλίου και όταν αυτός κωλύεται από τον Αντιπρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Εχεδώρου που αντιστοιχεί σε ποσοστό 
της συνολικής πίστωσης ύψους 234.776,22 ευρώ 
(80.000.000 δρχ.) που έχει εγγράφει στον Κ.Α. 
02.200.121α του προϋπολογισμού 2002 προσαρμοζόμε- 
νη ανάλογα στα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Μαΐου 2002 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

Αριθ. 5089/2322/2121 (4 ) 

Έγκριση Οργανισμού Εσωτερικής Υπηρεσίας του Παιδι¬ 
κού Σταθμού Δ.Δ. Λάρυμνας Οπουντίων, Νομού Φθιώ¬ 
τιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1- Τις διατάξεις του άρθρου 12του Ν. 2880/2001 (ΦΈ.Κ. 
Α9), «Πρόγραμμα ΠΟΛΙΤΕΙΑ για τη μεταρρύθμιση και τον 
εκσυγχρονισμό της Δημόσιας Διοίκησης κ.α.δ.». 

2- Τις διατάξεις του Ν. 2503/97 (ΦΈ.Κ. ΑΊ07) «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση κ.α.δ.». 

3- Τις διατάξεις του άρθρου 198 (παρ. 3) του Π. Δ/τος 
410/95 (Δ.Κ.Κ.). 

4- Τις διατάξειςτου άρθρου 12του Ν.1188/81 (ΦΈΚ. Α' 
204), «Περί κυρώσεως του Κώδικα περί καταστάσεως 
προσωπικού ΟργανισμώνΤοπικής Αυτοδιοίκησης», όπως 
τροποποιήθηκαν μεταγενέστερα. 

5- Την 6656/15.5.2001 απόφασή μας περί συστάσεως 
Ν.Π.Δ.Δ. με την επωνυμία « Παιδικός Σταθμός δ.δ Λάρυ¬ 
μνας Δήμου Οπουντίων» η οποία δημοσιεύθηκε στο αριθ. 
640/τ. Β/28/5/2001 ΦΈ.Κ. 

6- Την 8/2001 απόφαση του Διοικητικού Συμβουλίου του 
Παιδικού Σταθμού Δ.Δ. Λάρυμνας, περί ψηφίσεως του 
Οργανισμού Εσωτερικής Υπηρεσίας (Ο.Ε.Υ) του. 

7- Την 3/2002 απόφαση του Δημοτικού Συμβουλίου Δή¬ 
μου Οπουντίων, στην οποία διατυπώνεται η σύμφωνη 
γνώμη του, σχετικά με την ψήφιση του ανωτέρω Ο.Ε.Υ. 

8- Τη γνώμη του Υπηρεσιακού Συμβουλίου υπαλλήλων 
Ο.Τ.Α Νομού Φθιώτιδας, περί ψηφίσεως του Ο.Ε.Υ του 
Παιδικού Σταθμού Δ.Δ. Λάρυμνας Δήμου Οπουντίων, που 
διατυπώνεται στο αριθ. 1/2002 πρακτικό του, αποφασί¬ 
ζουμε: 

Εγκρίνουμε την 8/2001 απόφαση του Διοικητικού Συμ¬ 
βουλίου του Παιδικού Σταθμού Δ.Δ. Λάρυμνας Δήμου 
Οπουντίων, με την οποία ψηφίζεται ο Οργανισμός Εσωτε¬ 
ρικής Υπηρεσίας (Ο.Ε.Υ.) του οικείου Νομικού Προσώ¬ 
που, ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ) 
ΤΟΥ ΠΑΙΔΙΚΟΥ ΣΤΑΘΜΟΥ Δ.Δ. ΛΑΡΥΜΝΑΣ ΔΗΜΟΥ 
ΟΠΟΥΝΤΙΩΝ 

Άρθρο 1 

Διάρθρωση υπηρεσιών 

Οι υπηρεσίες του Παιδικού Σταθμού λειτουργούν σε 
επίπεδο γραφείου ανάλογα με την δυναμικότητα του 
Σταθμού, σύμφωνα με την συστατική πράξη προσαρμο¬ 
γής του. 

Η Διεύθυνση Παιδικού Σταθμού αποτελείται από τα 
εξής Γ ραφεία: 

Α) Γ ραφείο Προϊσταμένου 

Β) Γ ραφείο Παιδαγωγικού προσωπικού 

Γ) Γ ραφείο Βοηθητικού προσωπικού 

Άρθρο 2 

Αρμοδιότητες Γ ραφείου Προϊσταμένου 

Α) Ο Προϊστάμενος Γ ραφείου εποπτεύει, συντονίζει και 
κατευθύνει το παιδαγωγικό έργο του Σταθμού και γενικά 


μεριμνά για την εύρυθμη λειτουργία του σύμφωνα με το 
ισχύοντα κανονισμό. 

Β) Το Γραφείο παιδαγωγικού προσωπικού επιμελείται 
την παροχή σύγχρονης προσχολικής αγωγής στα φιλοξε¬ 
νούμενα βρέφη και νήπια σε συνεργασία με το υπόλοιπο 
προσωπικό του Σταθμού. 

Γ) Το Γραφείο βοηθητικού προσωπικού φροντίζει για 
την καθαριότητα και την σίτιση των νηπίων. 

Άρθρο 3 

Καθήκοντα Προϊσταμένου Γ ραφείου 

Προϊστάμενος είναι ο υπάλληλος που επιλέγεται με 
απόφαση του Υπηρεσιακού Συμβουλίου κλάδου ΤΕ9 με 
τις ακόλουθες αρμοδιότητες 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής καιτης Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

7. Συντάσσει την εμπιστευτική αλληλογραφία του Σταθ¬ 
μού καθώς και την υπόλοιπη αλληλογραφία. 

8. Συνεννοείται με το Διοικητικό Συμβούλιο για τα θέμα¬ 
τα του Σταθμού και το ενημερώνει για τυχόν ελλείψεις. 

9. Υπογράφει τα εκδιδόμενα χρηματικά εντάλματα. 

10. Συντάσσει τις μισθολογικές καταστάσεις του προ¬ 
σωπικού και φροντίζει και την εκκαθάριση μισθών, επιδο¬ 
μάτων κλπ. 

11. Επιμελείται την εκκαθάριση και πληρωμή κάθε δα¬ 
πάνης και εκδίδει τα σχετικά εντάλματα πληρωμών. 

12. Είναι υπεύθυνος για την προμήθεια καιτον αναγκαίο 
εφοδιασμό του Σταθμού με τα αναγκαία τρόφιμα και υλι¬ 
κά που είναι απαραίτητα για την λειτουργία του. 

Άρθρου 4 

Καθήκοντα Γραφείου Παιδαγωγικού Προσωπικού 

Το παιδαγωγικό προσωπικό είναι υπεύθυνο: 

1. Γ ια την εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/νήπια. 

3. Εισηγείται, τις ανάγκες του Γ ραφείου σε προσωπικό 
και πάσης φύσεως εξοπλισμό καθώς και την επιμόρφωση 
του προσωπικού. 

4. Είναι υπεύθυνο για τις συγκεντρώσεις προσωπικού 
και γονέων. 

5. Βοηθά τα φιλοξενούμενα νήπια για την ικανοποίηση 
των αναγκών τους. 

6. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης. 

Άρθρο 5 

Καθήκοντα Γραφείου Βοηθητικού Προσωπικού 

Φροντίζει για την καθαριότητα του Σταθμού σύμφωνα 
με τις οδηγίες του Προϊσταμένου 

1. Είναι υπεύθυνο για την παρασκευή του φαγητού σύμ¬ 
φωνα με το διαιτολόγιο. 

2. Βοηθάειτο παραπάνω προσωπικό και εκτελείτις οδη¬ 
γίες που παίρνει από αυτό και σε περίπτωση απουσίας 
του παραπάνω προσωπικού το αντικαθιστά. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 2 

Βαθμός Δ'-Α' 

2. ΚΛΑΔΟΣ ΔΕ32 ΜΑΓΕΙΡΩΝ 
Θέσεις 1 

Βαθμός Δ'- Α' 

3. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 1 
Βαθμός Ε'- Β' 

4. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 1 

Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 

1. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 1 

2. ΥΕ 14 ΜΑΓΕΙΡΩΝ 
Θέσεις 1 

3. ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 1 

Άρθρο 7 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 8 

Θέματα που αναφέρονται στην λειτουργία του παρό¬ 
ντος Σταθμού και δεν περιλαμβάνονται στον παρόντα 
Ο.Ε.Υ. ρυθμίζονται είτε με αποφάσεις του Δ.Σ. του Νομι¬ 
κού Προσώπου είτε δια του κανονισμού λειτουργίας του. 


Άρθρο 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα γραφεία γίνεται πά¬ 
ντοτε με απόφαση του Προέδρου του Δ.Σ. του Ν.Π.Δ.Δ., 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ειδικές ανάγκες των υπαλλήλων (μητέρες ανηλίκων 
τέκνων, έγκυες γυναίκες, τόπος διανομής κ.λ.π.) 

Προϊστάμενοι Γραφείων ορίζονται πάντοτε με απόφα¬ 
ση Προέδρου του Δ.Σ. οι κρινόμενοι από το αρμόδιο Υπη¬ 
ρεσιακό Συμβούλιο υπάλληλοι αναπληρούμενοι σε περί¬ 
πτωση απουσίας τους ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από το παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. Από την ψήφιση του παραπάνω Οργανισμού 
Εσωτερικής Υπηρεσίας προκαλείται δαπάνη σε βάρος 
του προϋπολογισμού του οικονομικού έτους 2002, ο 
οποίος ενισχύεται από τους ΚΑΠ, τροφεία κ.λ.π. ύψους 
49.889,95 ευρώ περίπου εφ' όσον προσληφθούν όλοι και 
για τα επόμενα οικονομικά έτη το ύψος της δαπάνης δεν 
μπορεί να προσδιοριστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Λαμία, 5 Ιουνίου 2002 

Ο Γ ενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-♦- 

Αριθ. 3504 (5) 

Επικύρωση του Οργανισμού Εσωτερικής Υπηρεσίας 
(Ο.Ε.Υ) του Δημοτικού Παιδικού και Βρεφονηπιακού 
Σταθμού Ιτέας Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 12τουΝ. 1188/81 όπωςτρο- 
ποποιήθηκαν και ισχύουν μέχρι σήμερα. 

2. Τις διατάξειςτου άρθρου 12του Ν. 2880/01. 

3. Τις διατάξεις των άρθρων 26,198 παρ. 3 και 203 παρ. 
5 του Π.Δ. 410/95 (Δ.Κ.Κ). 

4. Τις διατάξειςτου άρθρου 7του Ν. 2503/97. 

5. Την 3113/4.5.2001 απόφαση της Περιφέρειας Στερε¬ 
ός Ελλάδας (ΦΕΚ 637/28.5.2001) με την οποία συστήθη- 
κε ο Δημοτικός Παιδικός Σταθμός Ιτέας. 

6. Την 2/31/2002 απόφαση του Δημοτικού Συμβουλίου 
Ιτέας. 

7. Την 1.1.2002 απόφαση του Διοικητικού Συμβουλίου 
του Δημοτικού Παιδικού Σταθμού Ιτέας. 

8. Την 36/2002 σύμφωνη γνωμοδότηση του Υπηρεσια¬ 
κού Συμβουλίου υπαλλήλων ΟΤΑ. 

9. Την5921/9-9-97 (ΦΕΚ832/τ.Β'/16.9.97) απόφασητου 
Γενικού Γραμματέα Περιφέρειας Στερεός Ελλάδας «περί 
μεταβίβασης δικαιώματος υπογραφής», αποφασίζουμε: 

Επικυρώνουμε την 2/31/2002 απόφαση του Δημοτικού 
Συμβουλίου Ιτέας, με την οποία εγκρίνειτην 1.1.2002 από¬ 
φαση του Διοικητικού Συμβουλίου του Δημοτικού Παιδι¬ 
κού και Βρεφονηπιακού Σταθμού Ιτέας και με την οποία 
κατάρτισε και ψήφισε τον Οργανισμό Εσωτερικής Υπηρε¬ 
σίας (Ο.Ε.Υ.)τουΔημοτικού Παιδικού και Βρεφονηπιακού 
Σταθμού Ιτέας που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ (Ο.Ε.Υ.) 

ΔΗΜΟΤΙΚΟΥ ΠΑΙΔΙΚΟΥ ΚΑΙ ΒΡΕΦΟΝΗΠΙΑΚΟΥ 
ΣΤΑΘΜΟΥ ΙΤΕΑΣ. 

ΑΡΘΡΟ Ιο 

Διάρθρωση Υπηρεσιών 

Οι υπηρεσίες του Δημοτικού Παιδικού και Βρεφονηπια¬ 
κού Σταθμού Ιτέας λειτουργούν σε επίπεδο Διεύθυνσης. 

Η Διεύθυνση του Παιδικού και Βρεφονηπιακού Σταθμού 
Ιτέας αποτελείται από τα εξής Τμήματα: 

Α) Δύο (2) Τμήματα Προσχολικής Αγωγής 

Β) Τμήμα Διοικητικού-Οικονομικού 

ΑΡΘΡΟ 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο του Σταθμού και γενικά μεριμνά για την 
εύρυθμη λειτουργία του σύμφωνα με τον ισχύοντα κανο¬ 
νισμό. 

Β) Το Τμήμα προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

Γ) Το Τμήμα Διοικητικού- Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

ΑΡΘΡΟ 3 

Καθήκοντα προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Μετέχει στο Δ.Σ. ως μέλος και εισηγείται στο Δ.Σ. του 
Σταθμού κάθε θέμα που αφορά τη λειτουργία, το προσω¬ 
πικό, τους γονείς και την υλικοτεχνική υποδομή του Σταθ¬ 
μού όπως: 

- τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

- το παιδαγωγικό υλικό και τον πόσης φύσεως εξοπλι¬ 
σμό 

- τις απαραίτητες εργασίες για την επισκευή και συντή¬ 
ρηση των κτιρίων 

- την επιμόρφωση του προσωπικού 

5. Είναι υπεύθυνος για την τήρηση του ωραρίου του 


προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού-Οι- 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία του Σταθμού και η 
επίτευξη των σκοπών του. 

8. Επιβλέπει τηντήρηση όλων των απαραίτητων βιβλίων 
και τηρεί την σφραγίδα του Σταθμού. 

ΑΡΘΡΟ 4 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/ νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

ΑΡΘΡΟ 5 

Καθήκοντα Προϊσταμένου 
Τμήματος Διοικητικού-Οικονομικού. 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του . 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κλπ. του προσωπικού. 

4. Συνεργάζεται με τον Διευθυντή για την κατάρτιση του 
προύπολογισμού, απολογισμού, ισολογισμού. 

5. Τηρεί όλα τα απαραίτητα βιβλία. 

ΑΡΘΡΟ 6 

Οργανική Σύνθεση Προσωπικού. 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1 .ΚΛΑΔΟΣ ΠΕ ΝΗΠΙΑΓΩΓΩΝ 

ΘΕΣΕΙΣ 2 (δύο) 

Βαθμός Δ'-Α' 

2. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ 

ΘΕΣΕΙΣ 10 (δέκα) 

Βαθμός Δ'-Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ -ΛΟΓΙΣΤΙΚΟΣ 

ΘΕΣΕΙΣ 1 (μία) 

Βαθμός Δ'-Α' 

4. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
ΘΕΣΕΙΣ 1 (μία) 

Βαθμός Δ'-Α' 

5. ΚΛΑΔΟΣ ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 
ΘΕΣΕΙΣ 1 

ΒΑΘΜΟΣ Δ'-Α' 

6. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

ΘΕΣΕΙΣ 4 (τέσσερις) 

ΒΑΘΜΟΣ Δ'-Α' 

7. ΚΛΑΔΟΣ ΔΕ 29 ΟΔΗΓΩΝ 
ΘΕΣΕΙΣ 1 (μία) 

ΒΑΘΜΟΣ Δ'-Α' 

8. ΚΛΑΔΟΣ ΔΕ32 ΜΑΓΕΙΡΩΝ 
ΘΕΣΕΙΣ 2 (δύο) 

ΒΑΘΜΟΣ Δ'-Α' 

9. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΘΕΣΕΙΣ 4 (Τέσσερις) 

ΒΑΘΜΟΣ Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΝΗΠΙΑΓΩΓΩΝ (προσωρινός) 

ΘΕΣΕΙΣ 2 (Δύο) 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
ΘΕΣΕΙΣ 2 (Δύο) 

3. ΚΛΑΔΟΣ ΔΕ 1 ΔΙΟΙΚΗΤΙΚΟΥ-ΛΟΓΙΣΤΙΚΟΥ 
ΘΕΣΕΙΣ 1 (μία) 

4. ΚΛΑΔΟΣ ΥΕ 14 ΒΟΗΘΩΝ ΜΑΓΕΙΡΩΝ 
ΘΕΣΕΙΣ 2 (δύο) 

5. ΚΛΑΔΟΣ ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
ΘΕΣΕΙΣ 2 (δύο) 

Β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 
ΘΕΣΗ 1 (μία) 

Γ' ΕΠΟΧΙΑΚΟ ΠΡΟΣΩΠΙΚΟ 
ΘΕΣΕΙΣ 2 (δύο) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν.2646/1998. 

ΑΡΘΡΟ 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης του Παιδι¬ 
κού και Βρεφονηπιακού Σταθμού καθώς και του Τμήμα¬ 
τος Προσχολικής Αγωγής επιλέγονται από τους κλάδους 
ΠΕ Νηπιαγωγών (προσωρινός), ΤΕ Νηπιαγωγών (προσω¬ 
ρινός), ΤΕ Βρεφονηπιοκομίας και ΤΕ9 Βρεφονηπιοκο- 
μίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού-Οικονομι- 


κού επιλέγεται υπάλληλος του κλάδου ΠΕΙ Διοικητικού- 
Οικονομικού, ΤΕ17 Διοικητικού-Λογιστικού και ΔΕΙ Διοι- 
κητικού-Λογιστικού. 

ΑΡΘΡΟ 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

ΑΡΘΡΟ 9 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις-Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανήλικων τέκνων, έγκυες γυναίκες, τόπος δια¬ 
μονής κ.λπ.) 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του προϋπολογισμού του οικονομικού 
έτους 2002, ο οποίος ενισχύεται από τους ΚΑΠ, τροφεία 
κ.λ.π. 151.137 Ευρώ για αποδοχές υπαλλήλων, ενώ η 
μελλοντική επιβάρυνση του προϋπολογισμού του Δ. Π. 
και Β. Σταθμού Ιτέας από την απόφαση αυτή δεν μπορεί 
να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 30 Μάίου 2002 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

-Φ- 

Αριθ. ΤΥ 2097 (6) 

Συμπλήρωση της 4973/22.12.1999 αποφάσεως της Διεύ¬ 
θυνσης Υποδομών και Τεχνικών Έργων Τμήμα Πολεο¬ 
δομίας και Πολεοδομικών Έργων. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις των: 

α. Ν.Δ από 17.7.23( ΦΕΚ 228 Α) «περί σχεδίων πόλεων» 

του Ν. 1337/83 «περί επεκτάσεως πολεοδομικών σχεδίων 
οικιστικής ανάπτυξης και σχετικές ρυθμίσεις». 

β. Το άρθρο του Ν.Δ. 690/48 όπως τροποποιήθηκαν και 
ισχύουν σήμερα. 

2. Την ΔΔΟΥ 1134/10.2.99 απόφαση του Νομάρχη 
Δωδ/σου «Ορισμός Βοηθών Νομάρχη». 

3. Την 1135/10.2.99 απόφαση του Νομάρχη Δωδ/σου 
«μεταβίβαση αρμοδιοτήτων». 

4. Το γεγονός ότι ο δρόμος αυτός είναι ο μοναδικός που 
εξασφαλίζει την επικοινωνία της ενοριακής εκκλησίας 
του Αγίου Νικολάου. 

5. Το 459/82 πιστοποιητικό ιδιοκτησίας του Δ/ντή του 
Κτηματολογίου Ρόδου. 

6. Την αίτηση 734/25.1.2002 του Γ. Στέργιου του Ανα¬ 
στασίου. 

7. Την 19/60 απόφαση Επιτροπής Γεωργίας με την 
οποία παραχωρήθηκε η μερίδα 638 γαιών Κόσκινού στον 
Στεργίου από την οποία εξαιρείται της παραχώρησης ο 
υφιστάμενος ναός Αγ. Νικολάου μετά της περιοχής του 
και μικρής διόδου. 

8. Την αεροφωτογραφία του 1987 από την οποία απο- 
δεικνύεται ότι ο αναφερόμενος στην πιο πάνω παράγρα¬ 
φο 7 δρόμος εξακολουθεί να υφίσταται. 

9. Τη γνωμοδότηση του Νομικού Συμβούλου της Νο¬ 
μαρχιακής Αυτοδιοίκησης Δωδ/σου. 

10. Την απόφαση χαρακτηρισμού ως ιστορικού διατη¬ 
ρητέου μνημείου του ανεμόμυλου που βρίσκεται στις πα¬ 
ρυφές του δρόμου ΦΕΚ824 Β/97, αποφασίζουμε: 

Συμπληρώνουμε την 4973/22.12.1999 απόφασή μας ως 
προς την ανάδειξη του στην παρ. 10 της παρούσης ανα- 
φερομένου ιστορικού διατηρητέου μνημείου (ανεμόμυ¬ 
λου) ως εξής: 

Οποιαδήποτε διαμόρφωση στον υφιστάμενο δρόμο 
που αναφέρεται στην πιο πάνω απόφασή μας πρέπει να 
ελεγχθεί και να εγκριθεί από την αρμόδια Εφορία Νεωτέ- 
ρων μνημείων σε ζώνη 50 μέτρων περιμετρικά του μύλου. 

Η απόφαση αυτή δεν προκαλεί δαπάνη εις βάρος του 
Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 21 Μάίου 2002 
Ο Νομάρχης κ.α.α. 

Ο Βοηθός Νομάρχης 
ΧΑΤΖΗΣ ΧΑΤΖΗ ΕΥΘΥΜΙΟΥ 

-♦- 

Αριθ. 1638/6.6.2002 (7) 

Έγκριση τροποποίησης των κανονισμών αμοιβαίων κε¬ 
φαλαίων που διαχειρίζεται η εταιρεία «ΙΝΤΕΒΤΒΩδΤ 
ΑΕΔΑΚ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 17/343/28.5.2002 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 «Εται¬ 
ρείες επενδύσεων χαρτοφυλακίου, αμοιβαία κεφάλαια, 
διατάξεις εκσυγχρονισμού και εξυγιάνσεως της κεφα¬ 


λαιαγοράς και άλλες διατάξεις» όπως ισχύει (ΦΕΚ Α' 
167). 

2. Την απόφαση 1 /71 /2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 «Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεωςτης κεφαλαιαγοράς και άλλες διατάξεις», όπως 
ισχύει (ΦΕΚ Α' 167). 

3. Τους κανονισμούς των παρακάτω αμοιβαίων κεφα¬ 
λαίων που διαχειρίζεται η εταιρεία «ΙΝΤΕΒΤΗΙΙ8Τ ΑΕ¬ 
ΔΑΚ». 

4. Τις από 16.1.2002, 25.1.2002, 12.2.2002, 27.2.2002, 
22.3.2002,16.4.2002 και 10.5.2002 επιστολές της εταιρεί¬ 
ας «ΙΝΤΕΒΤΒΩδΤ ΑΕΔΑΚ» με τους υποβληθέντες τροπο¬ 
ποιημένους κανονισμούςτωνπαρακάτω αμοιβαίων κεφα¬ 
λαίων τους οποίους υπογράφει ο θεματοφύλακας «ΤΡΑ¬ 
ΠΕΖΑ ΝΟνΑΒΑΝΚΑ.Ε.». 

5. Σχετική εισήγηση του Δημητρίου Μαρίνου. 

ΑΠΟΦΑΣΙΖΕΙ ΟΜΟΦΩΝΑ 

Εγκρίνει την τροποποίηση των κανονισμών των αμοι¬ 
βαίων κεφαλαίων: 

1. «ΙΝΤΕΒΑΜΕΒΙΟΑΝ Α/Κ ΕΥΡΩ ΜΕΤΟΧΙΚΟ ΕΞΩΤΕΡΙ¬ 
ΚΟΥ», 

2. «ΙΝΤΕΒΑΜΕΒΙΟΑΝ Α/ΚΔΟΛΑΡΙΟΥ (ΩδΩ) ΜΕΤΟΧΙΚΟ 
ΕΞΩΤΕΡΙΚΟΥ», 

3. «ΙΝΤΕΒΑΜΕΒΙΟΑΝ Α/Κ ΝΕΩΝ ΑΓΟΡΩΝ ΚΑΙ ΤΕΧΝΟ¬ 
ΛΟΓΙΩΝ ΜΕΤΟΧΙΚΟ ΔΙΕΘΝΕΣ», 

4. «ΙΝΤΕΒΑΜΕΒΙΟΑΝ Α/ΚΔΙΕΘΝΩΝ ΕΥΚΑΙΡΙΩΝ ΜΕΤΟ¬ 
ΧΙΚΟ ΕΞΩΤΕΡΙΚΟΥ», 

5. «ΙΝΤΕΒΑΜΕΒΙΟΑΝ Α/Κ ΕΥΡΩΠΑΪΚΟ ΟΜΟΛΟΓΙΑΚΟ 
ΔΙΕΘΝΕΣ» και 

6. «ΙΝΤΕΒΑΜΕΒΙΟΑΝ Α/Κ ΔΟΛΑΡΙΟΥ (ΩδΩ) ΟΜΟΛΟ¬ 
ΓΙΑΚΟ ΔΙΕΘΝΕΣ» 

σύμφωνα με τους υποβληθέντες τροποποιημένους κα¬ 
νονισμούς. Οι τροποποιήσεις των κανονισμών των αμοι¬ 
βαίων κεφαλαίων αφορούν, μεταξύ άλλων, την ονομασία 
τους που εφεξής είναι αντίστοιχα: 

1. «ΙΝΤΕΒΑΜΕΒΙΟΑΝ - Ε &0 Α/Κ ΕΥΡΩ ΜΕΤΟΧΙΚΟ ΕΞΩ¬ 
ΤΕΡΙΚΟΥ», 

2. «ΙΝΤΕΒΑΜΕΒΙΟΑΝ - Ρ & Ο Α/ΚΔΟΛΑΡΙΟΥ (ΩδΩ) ΜΕ¬ 
ΤΟΧΙΚΟ ΕΞΩΤΕΡΙΚΟΥ», 

3. «ΙΝΤΕΒΑΜΕΒΙΟΑΝ - Ρ & Ο Α/Κ ΝΕΩΝ ΑΓΟΡΩΝ ΚΑΙ ΤΕ¬ 
ΧΝΟΛΟΓΙΩΝ ΜΕΤΟΧΙΚΟ ΔΙΕΘΝΕΣ», 

4. «ΙΝΤΕΒΑΜΕΒΙΟΑΝ - Ρ & Ο Α/ΚΔΙΕΘΝΩΝ ΕΥΚΑΙΡΙΩΝ 
ΜΕΤΟΧΙΚΟ ΕΞΩΤΕΡΙΚΟΥ», 

5. «ΙΝΤΕΒΑΜΕΒΙΟΑΝ - Ρ&Ο Α/Κ ΕΥΡΩ ΚΥΒΕΡΝΗΤΙΚΩΝ 
ΟΜΟΛΟΓΩΝ ΟΜΟΛΟΓΙΑΚΟ ΔΙΕΘΝΕΣ» και 

6. «ΙΝΤΕΒΑΜΕΒΙΟΑΝ - Ρ&Ο Α/ΚΔΟΛΑΡΙΟΥ (ΩδΩ) ΟΜΟ¬ 
ΛΟΓΙΑΚΟ ΔΙΕΘΝΕΣ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στις 1108/4.3.2002 και 1133/4.3.2002 αποφάσεις του 
Προέδρου του Πε.Σ.Υ. Πελοπόννησου, που αφορούν 
«Μεταβίβαση - εκχώρηση αρμοδιοτήτων στους Διοικητές 
και Συμβούλια Διοίκησης των Νοσοκομείων που υπάγο¬ 
νται στη δικαιοδοσία του Πε.Σ.Υ. Πελοποννήσου» και δη- 
μοσιεύθηκαν στο ΦΕΚ306/Β'/14.3.2002 διορθώνονται τα 
λανθασμένα: 

Α) Στην 1108/4.3.2002 απόφαση το εσφαλμένο: «(8) Την 


υπ’ αριθμ. 6/29.10.2001 απόφαση του Δ.Σ. του Πε.Σ.Υ. Πε¬ 
λοποννήσου», στο σωστό: «(8) Τις αριθμ. 6/29.10.2001 και 
5/26.2.2002 Αποφάσεις του Δ.Σ. του Πε.Σ.Υ. Πελοποννή¬ 
σου». 

Β) Στην 1133/4.3.2002 απόφαση το εσφαλμένο:(9) Την 
υπ’ αριθμ. 6/29.10.2001 απόφαση του Δ.Σ. του Πε.Σ.Υ. Πε¬ 
λοποννήσου» στο σωστό: (9) Τις αριθμ. 6/29.10.2001 και 
5/26.2.2002 Αποφάσεις του Δ.Σ. του Πε.Σ.Υ. Πελοποννή¬ 
σου». 

(Από το Πε.Σ.Υ. Πελοποννήσου) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




